<classify> PARIS, UFARANSA UONGOZI wa mabingwa wa Ligi Kuu nchini Ufaransa, PSG,unaripotiwa kuwa kwenye mipango ya kutaka kumpiga faini mshambuliaji wao Neymarde Santos kitita cha pauni 340,000, ambazo ni zaidi ya milioni 972 zaKitanzania kutokana na kuchelewa kuripoti kambini. Wachezaji wa timu hiyo walitakiwa kuripoti mapemawiki hii na tayari wengi wao wamewasili jijini Paris kwa ajili ya maandalizi yamsimu mpya wa ligi, lakini Neymar raia wa nchini Brazil hadi sasa hajawasili nahakuna taarifa yoyote alioitoa juu ya kuchelewa kwake. Kwa mujibu wa gazeti la Marca la nchini Hispania,mchezaji huyo atakatwa bonasi yake ya pauni 340,000 ambayo alitakiwa kuchukua Julaikwa sababu hadi sasa hajajiunga na mabingwa hao. Fedha hizo ambazo atakatwa Neymar, moja kwa mojazitaingia kwenye mfuko wa timu hiyo wa kusaidia mambo mbalimbali ya maendeleoya soka. Mchezaji huyo mwenye umri wa miaka 27, amekuwaakionekana nyumbani kwao nchini Brazil hasa katika michuano ya Copa Americaambayo imemalizika wiki iliopita kwa Brazil kushinda mabao 3-1 dhidi ya Peru,lakini Neymar hakucheza hata mchezo mmoja kutokana na kusumbuliwa na majeruhiwakati wa maandalizi ya michauno hiyo. Neymar alijiunga na PSG mwaka 2017 akitokea kwamabingwa wa Ligi Kuu nchini Hispania, Barcelona kwa uhamisho wa kitita chapauni milioni 198 na kuwa mchezaji wa kwanza kusajiliwa kwa kiasi kikubwa chafedha katika historia ya soka. Hata hivyo, kwa sasa mchezaji huyo anaonekana kuwana uhusiano mbaya na uongozi wa timu yake ya PSG na kufikia hatua ya kutangazakuwa anataka kuondoka wakati huu wa uhamisho wa wachezaji. Mchezaji huyo anahusishwa kutaka kurudi katika klabuyake ya zamani ya Barcelona, lakini awali kulikuwa na taarifa kwamba anawezakwenda kujiunga na kikosi cha kocha Zinedine Zidane, Real Madrid.  <topic>: michezo 